ગુજરાતી લોકોની વાચનરુચિ વિશે જો કોઈ સ્ટડી કરવામાં આવે તો કદાચ એવી ચોંકાવનારી માહિતી મળે કે 80 ટકા ગુજરાતી લોકોએ એમની લાઇફમાં કોઈ એક પણ આખેઆખું પુસ્તક વાંચ્યું જ નથી હોતું! શૈક્ષણિક અભ્યાસ દરમિયાન ફરજિયાતપણે કોઈ પુસ્તક અભ્યાસક્રમમાં વાંચવું પડ્યું હોય તો એ જુદી વાત છે, નહિતર પોતાની ચોવીસ કેરેટની રુચિ કે પોતાના પ્રબળ શોખને કારણે આખેઆખું સાહિત્યિક પુસ્તક સંપૂર્ણપણે વાંચ્યું હોય એવા વાચકોની સંખ્યા કદાચ 10 ટકા પણ નહિ મળે!